<classify> BARAZA la Madiwani wa Halmshauri ya Jiji la Dodoma limepitisha bajeti ya Sh bilioni 180 kwa ajili ya utekelezaji wa shughuli mbalimbali za Halmashauri hiyo katika mwaka wa fedha 201920.Akiwasilisha bajeti hiyo, Mkurugenzi wa Halmashauri hiyo, Godwin Kunambi mbele ya madiwani 60, alisema inalenga kumaliza kabisa baadhi ya changamoto ikiwemo zilizopo kwenye sekta ya elimu ambayo imetengewa zaidi ya Sh bilioni nane. Katika mkutano wa baraza uliofanyika jana jijini hapo, Kunambi alisema bajeti hiyo, inatokana na makusanyo yanayotokana na vyanzo vya ndani vya halmashauri hiyo ikiwa ni Sh bilioni 72, ongezeko la sh bilioni nne kutoka Sh bilioni 68 za mwaka huu.Mwenyekiti na wajumbe, tukiangalia makusanyo yetu ya ndani kwa bajeti ya mwaka tulionao sasa ni Sh bilioni 68, lakini kwa mwaka ujao 201920 tanatarajia kukusanya takribani Sh bilioni 72 hivyo kunaongezeko la Sh bilioni nne, alisema Kunambi. Kunambi alisema katika bajeti hiyo vipaumbele vyake ni kuboresha sekta ya elimu ambapo , Sh bilioni nane zimetengwa.Alisema halmashauri hiyo inakusudia kujitegemea na kujiendesha yenyewe kwa asilimia 100 kuanzia mwaka wa fedha 20212022 ambapo itaachana kabisa na kutegemea ruzuku kutoka serikali kuu. Tunaposema halmashauri kujitegemea na kujiendesha yenyewe maana yake ni kwamba tutatekeleza miradi ya maendeleo katika kata zetu kwa fedha za ndani, tutalipa mishahara ya watumishi wetu wote kwa fedha za ndani, pamoja na kulipa stahiki mbalimbali za watumishi...tunakusudia kufikia hatua hii, alifafanua.Wakichangia hoja hiyo, baadhi ya wajumbe wa Baraza la Halmashauri hiyo wakiongozwa na Mstahiki Meya Profesa Davis Mwamfupe walielezea kufurahishwa kwao na vipaumbele na ukubwa mpango na bajeti hiyo kwani wanaamini utaharakisha maendeleo kwa wananchi wanaoowaongoza.Mbunge wa Jimbo la Dodoma ambaye pia ni Naibu Waziri, Ofisi ya Waziri Mkuu, Kazi, Vijana Ajira, Anthony Mavunde alisema bajeti iliyopitishwa inagusa maisha na itaboresha sekta muhimu ikiwemo elimu, afya, na maji. Mavunde alisema Halmashauri ya Jiji la Dodoma ndiyo ya kwanza nchini kutenga kiasi kikubwa cha fedha kwa ajili ya kuwezesha makundi maalumu ikiwemo watu wenye ulemavu ambao katika bajeti hiyo wametengewa Sh bilioni 3.3 ambazo zikitolewa kwa walengwa halmashauri itakuwa imefanya jambo kubwa la kupigiwa mfano.Kwa upande wake, Meya Profes Mwamfupe alisema bajeti ya hiyo ni yenye kuacha alama kwani haijawahi kutokea siku za nyuman na kwamba wamefikia hatua hiyo kutokana na juhudi na uzalendo wa Wanadodoma wote. Alisema jiji hilo linatakiwa kuwa la mfano ili kuunga mkono juhudi kubwa za serikali katika utoaji wa huduma za Kijamii na kwamba ushirikiano na uzalendo kwa wadau ndiyo silaha pekee. Diwani wa Kata ya Kikiyu, Anselem Kutika alisema anaunga mkono bajeti hiyo kwani haijawahi kutokea huku akitoa pongezi kwa wataalam wote wa jiji wakiongozwa na mkurugenzi Kunambi.  <topic>: KITAIFA 